Tarybos reglamentas (EB) Nr. 2415/2001,
2001 m. gruodžio 10 d.
iš dalies keičiantis Reglamentą (EB) Nr. 2666/2000 dėl pagalbos Albanijai, Bosnijai ir Hercegovinai, Kroatijai, Jugoslavijos Federacinei Respublikai ir buvusiai Jugoslavijos Respublikai Makedonijai ir Reglamentą (EB) Nr. 2667/2000 dėl Europos rekonstrukcijos agentūros
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 308 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2]
kadangi:
(1) Europos bendrija yra įsipareigojusi teikti finansinę pagalbą buvusiai Jugoslavijos Respublikai Makedonijai, kad paremtų 2001 m. rugpjūčio 31 d. bendrojo susitarimo įgyvendinimą.
(2) Dėl šalyje susidariusios padėties reikalinga efektyvi ir greita Bendrijos pagalba, kuri geriausiai gali būti įgyvendinta vietos mastu.
(3) Europos rekonstrukcijos agentūra (toliau - Agentūra), įsteigta pagal Reglamentą (EB) Nr. 2667/2000 [3], turi didelę patirtį ir palanki Bendrijos pagalbai teikti.
(4) Reglamentą (EB) Nr. 2666/2000 [4] ir Reglamentą (EB) Nr. 2667/2000 reikia pakeisti taip, kad Agentūros veikla apimtų ir buvusią Jugoslavijos Respubliką Makedoniją.
(5) Kitomis priemonėmis numatytą Bendrijos pagalbos Jugoslavijos Federacinėje Respublikoje ir buvusioje Jugoslavijos Respublikoje Makedonijoje įgyvendinimą Komisija gali pavesti Agentūrai.
(6) Šio reglamento priėmimui Sutartyje nėra numatyta kokių nors kitų, negu nurodytos 308 straipsnyje, galių,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2666/2000 keičiamas taip: 4 straipsnio 1 ir 2 dalyse "Jugoslavijos Federacinei Respublikai" pakeičiama į "Jugoslavijos Federacinei Respublikai ir buvusiai Jugoslavijos Respublikai Makedonijai".
2 straipsnis
Reglamentas (EB) Nr. 2667/2000 keičiamas taip:
1. 1 straipsnis pakeičiamas taip:
"1 straipsnis
1. Komisija gali Agentūrai pavesti tokias užduotis:
i) Reglamento (EB) Nr. 2666/2000 1 straipsnyje numatytos Bendrijos pagalbos Jugoslavijos Federacinei Respublikai ir buvusiai Jugoslavijos Respublikai Makedonija įgyvendinimą;
ii) Komisijos nustatytos Bendrijos pagalbos kitų priemonių pagrindu aptariamoms šalims įgyvendinimą. Tokiais atvejais pagalba teikiama laikantis atitinkamų reglamentų nuostatų, o šio reglamento 2 straipsnio 1 dalies b ir c punktų, 2 straipsnio 2, 3 ir 4 dalių ir 5 straipsnio 1 dalies a - c punktų bei h punkto nuostatos netaikomos.
2. Šiuo tikslu įsteigiama Europos rekonstrukcijos agentūra (toliau - Agentūra), kurios tikslas - tikslas - 1 dalyje nurodytos Bendrijos pagalbos įgyvendinimas."
2. 2 straipsnio 1 dalies b punkte "Jugoslavijos Federacinės Respublikos" pakeičiama "Jugoslavijos Federacinės Respublikos ir buvusios Jugoslavijos Respublikos Makedonijos."
3. 4 straipsnio 10 dalyje "Jugoslavijos Federacinei Respublikai" pakeičiama į "Jugoslavijos Federacinei Respublikai ir buvusiai Jugoslavijos Respublikai Makedonijai."
4. 7 straipsnio 3 dalies pirmoje pastraipoje "Jugoslavijos Federacinės Respublikos" pakeičiama į "Jugoslavijos Federacinės Respublikos ir buvusios Jugoslavijos Respublikos Makedonijos."
5. 7 straipsnio 3 dalies antroje pastraipoje "Jugoslavijos Federacinei Respublikai" pakeičiama į "Jugoslavijos Federacinei Respublikai ir buvusiai Jugoslavijos Respublikai Makedonijai."
6. 15 straipsnyje "Jugoslavijos Federacinei Respublikai" pakeičiama į "Jugoslavijos Federacinei Respublikai ir buvusiai Jugoslavijos Respublikai Makedonijai."
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. gruodžio 10 d.